తీసింది పట్టుమని అరడజను చిత్రాలే. అయినా అదరహో అనిపించాడు బోయపాటి శ్రీను. నేడు బోయపాటి శ్రీను బర్త్ డే. ధనాధన్ ఫటాఫట్ - అంటూ యాక్షన్తో మ్యాజిక్ చేసి బ్లాక్ బస్టర్స్ అందించడం బోయపాటి శ్రీను బాణీ. ఇప్పటి వరకు తీసిన చిత్రాలు అరడజనే అయినా వాటిలో మూడు చిత్రాలు బ్లాక్ బస్టర్స్గా నిలవడమంటే మాటలు కాదు. మొన్న 'సరైనోడు'తో అనూహ్య విజయం సాధించిన బోయపాటి శ్రీను, ఇప్పుడు బెల్లంకొండ సాయిశ్రీనివాస్ను హీరోగా నిలిపే ప్రయత్నంలో బిజీగా ఉన్నాడు. తొలి చిత్రం 'భద్ర'లోనే శ్రీను మాస్ పల్స్ను భలేగా పట్టేశాడు. ఎక్కడ నవ్వించాలో, ఎప్పుడు కవ్వించాలో, ఏ సమయంలో కన్నీరు పెట్టించాలో ఇట్టే పట్టేసి, అట్టే హిట్ కొట్టేశాడు. కామెడీతో కబడ్డీ ఆడేయడమే కాదు, పాటల చిత్రీకరణలోనూ బోయపాటి శ్రీను తనదైన బాణీ పలికించాడు. పాటల చిత్రీకరణతోనూ జనాన్ని భలేగా ఆకట్టుకున్నాడు శ్రీను. కమర్షియల్ వేల్యూస్తో కనికట్టు చేయడంలో దిట్ట బోయపాటి శ్రీను. ముఖ్యంగా యాక్షన్ ఎపిసోడ్స్తో కట్టిపడేస్తాడు జనాన్ని. బోయపాటి శ్రీను తెరకెక్కించే యాక్షన్ సీన్స్ జనాన్ని కిర్రెక్కించాయి. వెంకటేశ్ వంటి ఫ్యామిలీ హీరోతో 'తులసి' వంటి మాస్ మసాలా చిత్రాన్ని రూపొందించి విజయం సాధించినపుడే బోయపాటిలోని సత్తా ఏంటో ప్రేక్షకలోకానికి తెలిసింది. ఇక నటసింహ బాలకృష్ణతో బోయపాటి తీసిన రెండు చిత్రాలనూ బ్లాక్ బస్టర్స్గా నిలుపుకోవడం విశేషం.. ఆ ఊపుతోనే సాగుతున్న బోయపాటి, బాలయ్యతో మరో సినిమాతో హ్యాట్రిక్ సాధిస్తానన్న విశ్వాసంతో ఉన్నాడు. రాబోయే రోజుల్లో బోయపాటి ఇంకెన్ని చిత్రాల్లో తన మ్యాజిక్ ప్రదర్శిస్తాడో చూద్దాం.
teesindi pattumani aradajanu chitrale. aina adaraho anipinchaadu boyapati srinu. nedu boyapati srinu barth dee. dhanadhan fatafat - antuu yaakshantho magic chesi black busters andinchadam boyapati srinu baanii. ippati varaku teesina chitraalu aradajane aina vaatilo moodu chitraalu black bustersga nilavadamante maatalu kaadu. monna 'sarainodu'thoo anuhya vijayam saadhinchina boyapati srinu, ippudu bellankonda saayisreenivaasnu heeroga nilipe prayatnamlo bijiga unnaadu. toli chitram 'bhadra'lone srinu mas palsnu bhalegaa pattesadu. ekkada navvinchaalo, eppudu kavvinchaalo, e samayamlo kanneeru pettinchaalo itte pattesi, atte hit kottesadu. kaamediitoe kabaddi aadeyadame kaadu, paatala chitreekaranaloonuu boyapati srinu tanadaina baanii palikinchaadu. paatala chitrikaranatoonuu janaanni bhalegaa aakattukunnaadu srinu. comersial velyusto kanikattu cheyadamlo ditta boyapati srinu. mukhyamgaa action episodsto kattipadestaadu janaanni. boyapati srinu terakekkinche action seans janaanni kirrekkinchaayi. venkatesh vanti famili heerotho 'tulasi' vanti mas masala chitraanni roopondinchi vijayam saadhinchinapude boyapatiloni satta ento prekshakalokaaniki telisindi. ika natasimha balakrishnatho boyapati teesina rendu chitraalanuu black bustersga nilupukovadam visesham.. aa ooputhone saagutunna boyapati, baalayyatho maro sinimaatho hatrick saadhistaananna vishwaasamtho unnaadu. raboye rojullo boyapati inkenni chitraallo tana magic pradarsistaado chuddam.